**ANEXA nr. 3**

**Documentaţie tehnică pentru emiterea autorizaţiei privind**

**emisiile de gaze cu efect de seră**

**A.4. Date tehnice despre instalaţia/instalaţiile pentru care se solicită emiterea autorizaţiei**

**A.4.1. Scurtă descriere a instalaţiei/instalaţiilor precum şi a activităţilor desfăşurate la nivelul instalaţiei**

Furnizaţi o descriere a instalaţiei/instalaţiilor, activităţilor şi proceselor tehnologice prevăzute în anexa nr. 1, care au loc pe amplasamentul instalaţiei precum şi informaţii detaliate referitoare la următoarele aspecte:

* activitatea din anexa 1 desfăşurată în instalaţie şi capacitatea de producţie\* proiectată a instalaţiei, stabilită pe baza informaţiilor din documentaţia tehnică din actele de reglementare obţinute în domeniul protecţiei mediului;
* unităţile tehnice de pe amplasament în care are loc arderea combustibililor. Acestea sunt: cazane, arzătoare, turbine, încălzitoare, furnale, incineratoare, cuptoare de calcinare, etuve, cuptoare, uscătoare, motoare, pile de combustie, instalaţii de ardere în buclă chimică, facle şi instalaţii de post-combustie termică sau catalitică;
* regimul de funcţionare al instalaţiei/instalaţiilor (se va preciza dacă funcţionează după un regim sezonier, în stand-by, ocazional etc.);
* sursele de emisii de gaze cu efect de seră existente pe amplasament, inclusiv emisii de perfluorocarburi (PFC), oxid azotos (N2O) precum şi caracteristicile tehnologice ale fiecăreia din ele;
* tipurile de combustibili şi materii prime a căror utilizare generează emisii de gaze cu efect de seră, inclusiv procesele care generează emisii de perfluorocarburi (PFC), oxid azotos (N2O);
* conţinutul de carbon din materiile prime utilizate în cadrul instalaţiei şi conţinutul de carbon din produse, în cazul instalaţiilor din industria mineralelor;
* situaţia fiecărei surse de emisii de gaze cu efect de seră de pe amplasament, din punct de vedere al operării/funcţionării (ex: funcţională, oprită, dezafectată etc.) şi informaţii privind anul punerii în funcţiune;
* bilanţul energiei termice de la nivelul instalaţiei, respectiv energia termică produsă în cadrul instalaţiei, modul în care aceasta este utilizată pentru realizarea proceselor tehnologice care au loc în instalaţie/instalaţii şi producerea energiei electrice. Se vor furniza informaţii referitoare la energia exportată şi entitatea/entităţile consumatoare şi energia termică importată şi entităţile de la care se importă;
* bilanţul de energie electrică de la nivelul instalaţiei, respectiv energia electrică produsă în cadrul instalaţiei, consumată în cadrul instalaţiei, exportată sau importată din afara limitelor instalaţiei.

\* În cazul instalaţiilor de producere a zahărului, berii, uleiului, cauciucului sintetic, producerea plăcilor/panourilor de lemn etc., se vor completa informaţiile referitoare la puterea termică nominală a unităţilor de ardere de pe amplasamentul instalaţiei.

**A.4.2. Categoria de activitate/activităţi din anexa nr. 1 la procedură**

|  |  |  |  |  |  |  |
| --- | --- | --- | --- | --- | --- | --- |
| **Categoria de activitate din anexa nr. 1 la procedură desfăşurată în instalaţie** | **Capacitatea proiectată a instalaţiei (tone/zi)** | **UM[[1]](#footnote-1)** | **Perioada de funcţionare[[2]](#footnote-2)** | **Tipul de produs** | **Punct de descărcare a emisiilor** | **Referinţa pentru punctul de descărcare a emisiilor[[3]](#footnote-3)** |
| Exemplu:  1. *Producerea de hârtie sau carton, cu o capacitate de producţie mai mare de 20 tone/zi* | 40 | Tone | 310 zile | Hârtie | Coş nr. 1 | A1 |
| 2. *Arderea combustibililor în instalaţii cu putere termică nominală totală de peste 20 MW (cu excepţia instalaţiilor pentru incinerarea deşeurilor periculoase sau municipale)* | 60 | MW | 340 | Abur tehnologic/apă caldă | Coş nr. 2 | A2 |

**A.4.3. Combustibili/Materii prime a căror utilizare generează emisii de gaze cu efect de seră, pentru fiecare tip de activitate din anexa nr. 1 la procedură**

|  |  |  |  |
| --- | --- | --- | --- |
| **Categoria de activitate din anexa nr. 1 la procedură desfăşurată în instalaţie** | **Tipul combustibilului/materiei prime** | **Procesul care generează emisii de gaze cu efect de seră** | **Gazul cu efect de seră generat** |
| Exemplu:  1. *Producerea clincherului de ciment în cuptoare rotative cu o capacitate de producţie de peste 500 de tone pe zi sau în alte cuptoare cu o capacitate de producţie de peste 50 de tone pe zi*  2. *Arderea combustibililor în instalaţii cu putere termică nominală totală de peste 20 MW (cu excepţia instalaţiilor pentru incinerarea deşeurilor periculoase sau municipale)* | - Gaz natural  - Combustibili alternativi  - Biomasă | Arderea combustibililor | CO2 |
| Materii prime | Decarbonatarea materiilor prime | CO2 |
| Gaz natural  Păcură | Arderea combustibililor | CO2 |

**A.5. Monitorizarea şi raportarea emisiilor de gaze cu efect de seră**

Măsurile planificate de operator şi metodologia pentru monitorizarea şi raportarea emisiilor de gaze cu efect de seră sunt prezentate de către operator în Planul de monitorizare şi raportare a emisiilor de gaze cu efect de seră care trebuie să respecte prevederile Regulamentului (UE) nr. 601/2012 privind monitorizarea şi raportarea emisiilor de gaze cu efect de seră în conformitate cu Directiva 2003/87/CE, publicat pe pagina de internet a autorității publice centrale pentru protecţia mediului.

**Declaraţie de angajare a răspunderii operatorului**

Prin prezenta, operatorul instalaţiei se angajează:

1. să întocmească Planul pentru monitorizarea şi raportarea emisiilor de gaze cu efect de seră, cu respectarea prevederilor *Regulamentului (UE) nr. 601/2012 privind monitorizarea şi raportarea emisiilor de gaze cu efect de seră*, în conformitate cu Directiva 2003/87/CE şi să-l transmită la autoritatea publică centrală pentru protecţia mediului, până cel târziu la data de 1 august a fiecărui an calendaristic din perioada 2013 – 2020, în vederea verificării şi aprobării;
2. să respecte cerinţele referitoare la monitorizarea şi raportarea emisiilor prevăzute de Regulamentul (UE) nr. 601/2012 privind monitorizarea şi raportarea emisiilor de gaze cu efect de seră, în conformitate cu Directiva 2003/87/CE, atunci când realizează monitorizarea şi raportarea anuală a emisiilor.

În numele societăţii pe care o reprezint, declar pe proprie răspundere că am luat cunoştinţă de faptul că:

1.activitatea societăţii nu poate fi autorizată, conform prevederilor Directivei 2003/87/CE, fără depunerea la termenul stabilit de legislaţia specifică a planului pentru monitorizarea şi raportarea emisiilor de gaze cu efect de seră, întocmit pe baza cerinţelor din Regulamentul (UE) nr. 601/2012 privind monitorizarea şi raportarea emisiilor de gaze cu efect de seră în conformitate cu Directiva 2003/87/CE;

2.funcţionarea instalaţiei în lipsa unei autorizaţii privind emisiile de gaze cu efect de seră pentru perioada 2013-2020 este interzisă, conform prevederilor din domeniul schemei de comercializare a certificatelor de emisii de gaze cu efect de seră şi a legislaţiei în domeniul protecţiei mediului.

De asemenea, declar pe proprie răspundere că am luat cunoştinţă de obligaţia care revine societăţii pentru a asigura corectitudinea datelor şi informaţiilor care sunt furnizate în documentele depuse la autoritatea publică centrală pentru protecţia mediului, în vederea emiterii autorizaţiei privind emisiile de gaze cu efect de seră conform prezentei proceduri.

Numele şi prenumele

reprezentantului legal:

Funcţia:

Semnătura şi ştampila:

Data:

1. Se va completa după caz, în tone de produs sau în MW, dacă activitatea defăşurată este cea de ardere a combustibililor în instalaţii cu putere termică nominală totală de peste 20 MW (cu excepţia instalaţiilor pentru incinerarea deşeurilor periculoase sau municipale). [↑](#footnote-ref-1)
2. Perioada de funcţionare se referă la numărul de zile de funcţionare a instalaţiei într-un an, excluzând perioadele de revizie tehnică. [↑](#footnote-ref-2)
3. 11 Se completează cu referinţa din schema fluxului tehnologic a activităţilor desfăşurate în instalaţie. [↑](#footnote-ref-3)